Kultuur | Jordania
Primêre Skool Jordania is baie meer as 'n sterk akademiese instansie en of 'n kompeterende sport-teenstander. Dit is egter 'n plek waar leerders 'n wye blootstelling tot 'n verskeidenheid van kultuuraktiwiteite kry. Hierdeur kry hulle die geleentheid om as goed toegeruste volwassenes te ontwikkel.
Junior en Senior koor word as buitemuurse aktiwiteit aangebied. Die leerders kry talle optree geleenthede. Die kore word baie goed verteenwoordig deur leerders. Die Junior koor staan onder leiding van Me. Emmie Viviers en die Senior koor onder leiding van Me. Tanya van Niekerk.
Me. Christa Groenewald begelei die Senior koor en Me. Riza Fourie die Junior koor. Die leerders word blootgestel aan kompetisies en konserte en presteer elke jaar baie goed by die Eisteddfod.
Ons kore kry ook elke 2de jaar die geleentheid om saam met groot kunstenaars soos Emo Adams, Laurika Rauch en Loki Rothman op te tree.
Geleentheid word aan leerders gebied om hulself te verryk met musiek. Musiek het egter geprivatiseer en vorm nie meer deel van die bestaande kurrikulum nie. Ouers moet dus vir betrokke persone se dienste betaal. Me. Estelle Visser bied klavierlesse en kan gekontak word by 072 214 4941.
Deelname aan kunswedstryde en plaaslike optredes word van tyd tot tyd georganiseer. Klavierlesse word na skool aangebied.
Hier by Jordania is ons baie entoesiasties oor redenaars en poog ons om soveel moontlik leerders daaraan bloot te stel. Ons hou 'n interne redenaarskompetisie elke jaar in Februarie by die skool en die eerste drie wenners in 'n kategorie word dan ingeskryf vir die ATKV se redenaarskompetisie.
Alle redenaars kry egter die geleentheid om by verskeie kompetisies en feeste deel te neem. Ons neem jaarliks deel aan die Radikale Redenaars, Super 8 en die Senekal Redenaarsfees. Onderwysers wat betrokke is by die redenaars is Juff. Rosa Smith, Emmie Viviers, Elsa-Marié Anderson, Eloise Kruger-Smit en Marina Botha.
Hierdie jaar is Die Voortrekkers 90 jaar oud. Kom wees deel van die Voories!
Dis n jaar van glorie!
Met kampe en spanbou in die natuur.
Kentekens, Pret & kultuur.
Bou van Christelike waardes, leierskap en lekker stap.
Elke maat kan daarby baat,
dis wat Voortrekkers lekker maak!
Wees by Jordania elke Maandag om vier uur en kom ervaar al die plesier.
Die leerders kan hul talent in toneelspel by Jordania uitleef. Drama word aangebied vir leerders vanaf Graad 4 tot Graad 7. Onder leiding van Me. Tanya van Niekerk oefen die drama-leerders elke jaar aan 'n Spreekkoor wat hul dan met spesiale geleenthede opvoer. Hierdie geleenthede is byvoorbeeld die Kunswedstryd waar ons Spreekkoor 'n gedramatiseerde opvoering doen. Die spreekkoor het in 2014-2017 A++ toekennings ontvang tydens die Eisteddfod.
Drama word gebruik om kinders se talente, selfbeeld en selfvertroue te ontwikkel. Die skool skryf ook elke tweede jaar 10 leerders per graad in om aan die Kunswedstryd deel te neem. Hier kry leerders die geleentheid om 'n gedig of prosa stuk op te voer.
By Jordania is die Jorrie Dollas deel van die skool se kultuurbedrywighede. Die groep bestaan uit ongeveer 100 dogters, van graad 1 tot graad 3. Hier wil ons graag die dogters opgewonde hou oor dans en word hulle hier oor etiket geleer. Dit is vir ons belangrik om dit vir die Jorrie Dollas so genotvol en ontspannend moontlik te maak.
'n Foto vang 'n oomblik vas in tyd... 'n Foto vertel 'n storie sonder woorde. By Jordania se Fotografie Klub leer ons saam oor alles van fotografie – van tegniese instellings op jou kamera, tot aspekte soos komposisie en balans. Verskillende temas word behandel en spesifieke opdragte gee ons aspirant-fotograwe die geleentheid om by die huis te eksperimenteer. Van stillewes en landskappe tot portrette – hier kan jy die wêreld uit jóú oogpunt vasvang met 'n kunswerk (sonder verf en kwas).
Die Graad 7 leerders van Jordania doen 'n "Laerskole Vlak 1" noodhulpkursus, waarin hul ook 'n eksamen moet aflê. Om die eksamen te kan slaag, is daar heelwat vereistes waaraan hul moet voldoen. Praktiese, sowel as teoretiese klasse word bygewoon.
Leerders moet onder andere in staat wees om bloeding te stop, wonde korrek te verbind, frakture van die hand en arm te herken en verbind,
asook kunsmatige asemhaling op 'n pasiënt toe te pas. Ten einde te slaag, moet die leerder 80% of meer behaal vir al die afdelings.